|  |  |  |
| --- | --- | --- |
|  | Kilaaj Joñoul Ruo | Mōttan eo an Autumn  |  |
|  |
|  | LAAJRAK IN NUUJLŌTA EOHigh School & Beyond Planning (Kōkar ko ñan High Jikuul & Tokãlik) — Nuuj & Melele ko |  |
|  |
| *Replace with School Contact Info* |
|  |
| KARŌKI MEN KO!Ewōr jiljini men ko raorōk ajri eo nejum enaaj aikuj kōtōpraki iiō in: * Bōk teej in deloñ eo im teej eo ñan kōkar jikin ekkar ñan joñan maroñ eo an
* Kōmmane juon laajrak in kããlōt ko ñan kōmmani ãlikin high jikuul.
* Kanne ñan bûrokraam ko ak jikin jikuul ko.
* Kanne ñan jããn in jipañ.
* Kadedelok aolep menin aikuj ko ñan kadiwōj jen high jikuul.
* Kadiwōjlok.

Kōmmane juon kōlōnta eo epãd raan ko raorōk. Rijikuul ro rej aikuj: * Loelok kaunjelōr eo an jikuul eo ñan kōnono kake kōkar ko ãlikin high jikuul.
* Etale peba in jikuul ko ñan lale ñe kwōj pãd ilo ial eo ejimwe ñan am kadiwōjlok ilo jejjōtin iien. Bōj jipañ ñe rej aikuji.
* Jelã im jinoe jerbal ko an aplikãjen ko ñan kajojo kallōj ak būrokraam. Jinoe jeje essay (jeje aitok) ñan aplikãjen ko.
* Kōkããl résumé ko kōn makūtkūt ko ilo iiō eo an senior. Résumé ko renaaj jipañ aplikãjen ko, im rijikuul ro renaaj kōnaan leloke ñan armej bwe ren etale im lelok naan in rōjañ.
* Kajjitōk ippãn rikaki ro, kaunjelor ro, kouj ro, ak jikin jerbl ko ñan aer jeje lōta in kōketak. Lelok elap iien. Rijikuul ro rej aikuj lelok ñan er juon kabe in résumé eo aer, poom in kōketak eo, im juon kilin lōta emōj an jitaam kadede (ñe aikuj).
* Jeje lōta in kammoolol ñan kajojo ian armej ro rar jeje lōta in kōketak.
 |  |  | WÃWEEN KANNE ÑAN JÃÃN IN JIPAÑ ÑAN JIKUULKwōj aikuj kanne ñan kōiie ñan jããn in jipañ ko. Aolep būrokraam in jããn in jipañ ko an federal, enañin aolep būrokraam ko lelok jen State eo an Washington, im elōñ būrokraam ko an kallōj rej aikuj bwe kwōn kadedelok im kadeloñ FAFSA. Ñe ejjelok peba in kamool am deloñ lal eo, ewōr DACA (Deferred Action for Childhood Arrivals, Kakien ñan Karimwijlok an Rool Ajri ro Ejjelok Aer Peba in Deloñe Lal in), ak men ko jet ñan kajekdoon am maroñ bōk jããn in jipañ jen federal itok jen jekjek eo kwōpad ie, kwōj aikuj kanne ñan WASFA ijellokin FAFSA ñan lale ñe kwōj teru ñan jipañ ko jen state.Kwōn kōttōpar ñan kanne juon ian FAFSA ñe ejjab WASFA ilo ien eo epaaktata ñan Oktoba 1 iien eo emōkajtata kōnke jããn in jipañ ko ewōr joñaer im ekkã aer lelok ekkar ñan jinointata‑itok, jinointata lelok. | Ñe kwōj juon jitijen in Amedka, juon eo ewōr mãlim ñan jokwe, ak juon eo ejjab jitijen ak ej kōiie ñan FAFSA, kwōn kanne FAFSA ñan lale ñe kwōj teru ñan jããn in jipañ ko jen federal im state eo.Ñe kwōj juon rijikuul eo ejjelok an peba in kamool an deloñ tok lal in im ej pãd State eo an Washington ak ejjab kōiie ñan FAFSA itok jen jekjek eo ej pãd ie, kwōmaroñ kōiie ñan jet jããn in jipañ jen state eo. Lale bwe kwōn loelok webjait eo an WASFA. EJJELOK wōnããn kanne ñan WASFA! Kwōn kanne ñan WASFA aolep iiō ilo jemlok in iiō in jikuul. Kwe im pãrōn ro am naaj aikuj ripoot joñan kōmman jããn jen ruo iiō moktalok ñan iiō eo kiō.  |
|  |  |  |  |
| IIEN KO RELLAP IMAAN* *Wiik in GEAR UP eo an lal eo:*
* *Iien Bōk Melele ñan Rijikuul:*
* *Iien Bōk Melele ñan Baamle:*
* *Click here to enter text.*
 |  |  | **Graduation cap with solid fill**KWAR KE JELÃ?Jodikdik eo nejum ej ke kanne ñan kallōj? Ren kanne ñan jilu ak elōñlok kallōj ko, juon eo ewōr ian men kein jilu ie:* **Tōpar** ‑ Kwōmaroñ jab teru, ak ewōr tokjen kanne kōnke kwōj kōnaan etal.
* **Ben** ‑ Kwōj juon eo elap am jiãe im emaroñ tōprak am deloñ.
* **Jokane** ‑ Kwōnaaj teru, im ej juon joortoklik ñan maanjabobo ñe kwōban teru jikin ko jet.
 |

|  |
| --- |
| High School & Beyond Planning (Kōkar ko ñan High Jikuul & Tokãlik) Kilaaj Joñoul Ruo | Mōttan eo an Autumn | gearup.wa.gov |
|  |
| KAIN JIPAÑ KO Jejjo wōt rijikuul ro rej bōk aolep jããn in jipañ jen juon wōt jikin. Ilo iien kappok jããn in jipañ, lale kajojo jikin ko im kanne ñan elōñ būrokraam joñan laprata eo kwōmaroñ.  |  | **Scholarship ko** Scholarship ko rejjab aikuj kōllã ñan kōrrool jããn ñe enaaj tōprak am kadedelok kooj in kilaaj ko. Enañin aolep sholarship ko rej itok jen doulul im jikuul ko kōn joñan katak ko remman, manit im kabuñ ko, kukure ko, ak tōlan ko rej make wōt. **Jerbal ilo Jikuul** Jerbal ilo jikuul ej jipañ eok bōk kōllã ko ñan wōnããn jikuul ilo am jerbal paat‑time eo kallōj eo ear lewaj. Ewōr burokraam in jerbal ilo jikuul an federal, state, im jikuul eo. **Loon ko** Loon in jããn ko ñan rijikuul ediklok joñan interest ak nejin jããn eo jen enañin aolep kain loon ko jet. Ejjab ãinwōt grant ko ak scholarship ko, loon ko rej aikuj kōllã tokãlik ñan kōrrool jããn eo kobalok ippãn interest ak nejin jããn eo ñe enaaj dedelok am kamōj kallōj, jekdoon ñe kwarjab kadiwōjlok. Bããñ ko, kallōj ko, im jikin ko jet rej lelok loon ko ñan rijikuul. Kadedelok FAFSA enaaj bōk 30 minit im ej bellok ilo kajin Jipãnij. |
| **Grant ko** Grant ko rejjab aikuj kōllã ñan kōrrool jããn ñe enaaj tōprak am kadedelok kooj in kilaaj ko kwōj bōki. Rej lelok ñan rijikuul ro elap aikuj ikkijien jããn. Enañin aolep grant ko rej itok jen kien ko an federeal im state.  |
| LAAJRAK KO AN RIJIKUUL EO ÑAN KŌMMANI* Loelok kaunjelōr eo am ñan lale ñe kwōpãd ilo ial eo ejimwe ñan maroñ kadiwōjlok.
* Kūr lok wōpiij ko an kadeloñ rijikuul im jããn ilo kallōj ko kwōj kōnaan etal ñani. Ta menin aikuj ko ñan maroñ delon? Ñããt eo ãliktata iakuj kadedelok menin aikuj ko? Ewōr ke wōnããn jerbal ko? Ta peba ko wōpij ko an jããn in jipañ rej aikuji?
* Ñe ekkar, kanne ñan Oktoba/Nobōmba SAT, ACT, and SAT Subject Tests™ eo naaj aikuj jen jikuul ko kwar kããlōti.
* Kabooj im kadeloñ aplikãjen ko am ilo jejjōt in iien ñe kwōj kōnaan kanne ñan kamōkajlok makūtkūt ko ak kamōkajlok deloñ eo. Jerbal ippãn kaunjelōr eo an jikuul eo ñan bōk moolin trascript ak peba in jikuul ñan lelok ñan kajojo kallōj.
* Kajjitōk ippãn rikaki ro/rikakapilōk ro am ñan jinoe jeje lōta in kōketak. Barãinwōt, kōparok aolep kabe in aolep peba ko kwōj mãel i.
* Bōke teej in SAT ak ACT ko ilo iien eo emōkajtata bwe kwōn maroñ bar bōki ñe ekkar. Kajjitōk ippãn kaunjelōr eo am ñe kwōj kōiie ñan maroñ jolok wōnããn bōk teej eo. Jilkinlok jikoor ko am ñan jikuul ko ilo laajrak eo ãliktata.
* Bōk juon FSA ID ñe kwōj kanne ñan FAFSA. Juon FSA ID ej username im pããjwōōt kwōnaaj kōjerbale ñan jaini FAFSA eo.
* Jilkinlok FAFSA ak WASFA eo am ilo iien eo emōkajtata ãlikin Oktoba 1.
 |  |  | RUBWE INNOÑ BAJJŌK KO**INNOÑ BAJJŌ:** Jenwōt wōnããn jikin jelãlokjen ko reutiejlok, rijikuul ro ren kanne wōt ñan jikuul ko edik wōnãer.**ILO MOOL:** Rijikuul ro rejjab jelã ewi joñan wōnãã eo renaaj aikuj jolok mae iien renej kanne, kōmãlim deloñ eo, im bōk pakij in jããn in jipañ. Men in ej melelein rej aikuj kanne kallōj ko eo elak loe rekkar ñan e, jekdoon wōnããn. Ñan waanjoñak, jikuul ko rejenolok ekkã an laplok wōnããn jikuul ie jen jikuul ko an kien ak ekkã an laplok aer lelok jããn jipañ ko. Pakij ko elaplok joñaer ilo jããn in jipañ ko emaroñ kadiklok aolepen oran wōnããn ko ñan rijikuul ro ñan joñan eo ediklok jen jikuul ko an kien.Ilo an wōr jããn in jipañ ko, relōñ kain kããlōt ko ñan rijikuul ro. Meñe aorōk ñan lōmnake wōnããñ ko ãinwōt mōttan wūn ko ñan kããlōt ewi ian kallōj eo ekkar tata ñar er, ejjab aikuj wūnleplep eo ñan kabwer er. |
|  |  |  |
| LAAJRAK EO AN BAAMLE EO ÑAN KŌMMANI * Jipañ ajri eo nejum karōk men ko. Kōmmane juon kōlōnta ippãn ajri eo nejum.
* Jipañ ajri eo nejum kããlōt bwe en mōkaj an kanne. Aplikãjen ko remōkajlok ekkã aer aikuji ilo Nobōmba.
* Rōjañ ajri eo nejum bwe ren bōk teej in SAT ak ACT ilo iien eo emōkajtata. Kemejmej: Emaroñ wōr bellok ñan jolok wōnããn bōk teej ko. Kajjitōk ippãn kaunjelōr eo an jikuul eo kōn men in.
* Ñe ajri eo nejum ear kanne ñan kōmakajlok jerbal ko ak kããlōt eo, rōjañ er bwe ren kepaake wōpij eo ej kadeloñ rijikuul ñan lukun etale aolepen peba ko im poom ko emōj loi. Lale ippãn wōpij eo an jããn in jipañ ko, barãinwōt.
* Lale ñe jikuul eo an ajri eo nejum ak juon joulul ilo jukjukin pãd eo ej lelok jabdewōt menin jipañ ñan jipañ sjri ro kadedelok aplikãjen ko aer ñan kallōj.
* Jipañ ajri eo nejum kadedelok im jilkinlok aolep mōttan ko rej menin aikuj ilo kajojo ian aplikãjen ko an kallōj onlain.
* Jerbal ippãn doon ñan kanne ñan jããn in jipañ. Ñe emōkaj lok am kanne, emmanlok.
* Ñe kanne ñan FAFSA, bōk juon FSA ID. Juon FSA ID ej username im pããjwōōt kwōnaaj kōjerbale ñan jaini FAFSA eo.
 |